Ismail Haji Bakar

Tan Sri Datuk Seri Dr. Ismail bin Haji Bakar (lahir 19 Januari 1960) adalah Ketua Setiausaha Negara yang telah dilantik pada 28 Ogos 2018Ismail Bakar dilantik KSN baharu lalu bagi menggantikan penyandang terdahulu, Tan Sri Dr. Ali Hamsa. Sebelum itu, beliau telah dilantik sebagai Ketua Setiausaha Perbendaharaan MalaysiaDr. Ismail Bakar dilantik Ketua Setiausaha Perbendaharaan untuk tempoh yang singkat, menggantikan tempat Tan Sri Dr. Irwan Serigar Abdullah yang telah tamat kontrak perkhidmatannya. Beliau juga pernah dilantik sebagai Ketua Setiausaha Kementerian Pertanian dan Industri Asas Tani Malaysia pada 18 November 2014 lalu.

Pendidikan
Beliau telah memperolehi Ijazah Sarjana Ekonomi dengan Kepujian dari Universiti Malaya pada tahun 1983. Kemudian, beliau telah menyambung pengajian ke peringkat Sarjana di Universiti off Hull, United Kingdom dan memperolehi Sarjana Pentadbiran Perniagaan pada tahun 1995. Akhirnya, beliau telah menyambung ke peringkat Doktor Falsafah di universiti yang sama dan memperolehi Ijazah Doktor Falsafah dalam Federalisme Fiskal pada tahun 2004.

Kerjaya
Sehingga 2018, beliau telah berpengalaman selama 32 tahun dalam sektor perkhidmatan awam. Beliau telah menyertai sektor perkhidmatan awam dalam bidang Perkhidmatan Tadbir dan Diplomatik pada 13 Januari 1986. Pernah dilantik sebagai Pengarah Belanjawan, Pejabat Belanjawan Negara di bawah Kementerian Kewangan Malaysia dan Penasihat Kanan, Ibu Pejabat Bank Dunia dari 2008-201. Selain daripada itu, beliau juga adalah bekas Ketua Setiausaha Kementerian Pengangkutan Malaysia dari 2014-2015.Info kerjaya Ismail Haji Bakar

Ketua Setiausaha Negara
Beliau telah mempertimbangkan untuk mengkaji usul Kenaikan Gaji Tahunan pada 2018 oleh CEUPACS berdasarkan kedudukan ekonomi negara dan menyatakan akan mengambil masa satu hingga dua tahun sebelum sebarang keputusan boleh diambil.

Anugerah

 80px - Darjah Yang Mulia Pangkuan Negara Pangkat Kedua, Panglima Mangku Negara (PMN) - Tan Sri

 80px - Darjah Kebesaran Sultan Ahmad Shah Pahang Yang Amat Di Mulia Peringkat Pertama, Sri Sultan Ahmad Shah Pahang (SSAP) - Dato' Sri

 80px - Darjah Yang Mulia Mahkota Wilayah Pangkat Kedua, Seri Mahkota Wilayah (SMW) - Datuk Seri

 80px - Darjah Kebesaran Seri Melaka Pangkat Keempat, Darjah Pangkuan Seri Melaka (DPSM) - Datuk

Lihat juga
 Ketua Setiausaha Negara
 Ketua Setiausaha Perbendaharaan Malaysia

Pautan luar


Rujukan

Kategori:Kelahiran 1960
Kategori:Muslim Malaysia
Kategori:Orang dari Johor
Kategori:Alumni Universiti Malaya
Kategori:Ketua Setiausaha Perbendaharaan Malaysia
Kategori:Ketua Setiausaha Negara Malaysia
Kategori:Penerima Panglima Mangku Negara